Document ID: 32004L0061

32004L0061
L 127/81
JURNALUL OFÍCIAL AL UNIUNII EUROPENE
DIRECTIVA 2004/61/CE A COMISIEI
din 26 aprilie 2004
de modificare a anexelor la Directivele 86/362/CEE, 86/363/CEE și 90/642/CEE ale Consiliului privind conținuturile maxime de anumite reziduuri de pesticide interzise spre utilizare în Comunitatea Europeană
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1) și, în special, articolul 10,
având în vedere Directiva 86/363/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe produsele alimentare de origine animală (2) și, în special, articolul 10,
având în vedere directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (3) și, în special, articolul 7,
întrucât:
(1)
În temeiul Directivei 79/117/CEE a Consiliului (4), astfel cum a fost modificată ultima dată prin Regulamentul (CE) nr. 2003/807 al Consiliului (5), se interzice introducerea pe piață și utilizarea în Comunitatea Europeană a următoarelor substanțe active: oxid de mercur, clorură de mercur (calomel), alți compuși anorganici ai mercurului, compuși de alchil-mercurici, compuși de alcoxialchil și aril mercurici, aldrin, clordan, dieldrin, HCH, hexaclorbenzen, camfeclor (toxafen), oxid de etilenă, nitrofen, 1,2-dibrom etan, 1,2-diclor etan, dinoseb și binapacril. Ținând seama de disponibilitatea pe piață a unora dintre pesticide, este prudent să se stabilească conținuturi maxime de reziduuri la un nivel egal cu limita de detectare analitică pentru ansamblul de produse. Anumiți compuși ai mercurului nu pot fi deosebiți de compușii mercurului rezultați în urma contaminării mediului.
(2)
În cazul în care utilizarea legală a unui pesticid este interzisă și nici un reziduu nu este tolerat, CMR, stabilit la limita de detectare analitică pe produsul proaspăt, trebuie să se aplice și în cazul produselor compuse și al produselor prelucrate.
(3)
S-a ținut seama de avizul Comitetului științific pentru plante și, în special, de orientările și recomandările privind protecția consumatorilor de produse agricole tratate cu pesticide.
(4)
Prin urmare, anexele la Directivele 86/362/CEE, 86/363/CEE și 90/642/CEE trebuie modificate în mod corespunzător.
(5)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
La anexa II partea A la Directiva 86/362/CEE se adaugă următoarele linii:
Reziduuri de pesticide
Conținuturi maxime în mg/kg
„-
Compuși ai mercurului
0,01 Cereale (6)
-
Camfeclor (camfen clorat cu un conținut de 67-69 % clor)
0,1 Cereale (6)
-
1,2-dibromo etan
0,01 Cereale (6)
-
1,2-dicloro etan
0,01 Cereale (6)
-
Dinoseb
0,01 Cereale (6)
-
Binapacril
0,01 Cereale (6)
-
Nitrofen
0,01 Cereale (6)
-
Oxid de etilenă (suma dintre oxidul de etilenă și 2-cloretanol exprimat în oxid de etilenă)
0,02 Cereale (6)
Articolul 2
La anexa II partea A la Directiva 86/363/CEE se adaugă următoarele linii:
Reziduuri de pesticide
Conținuturi maxime (mg/kg)
din grăsimea existentă în carne, preparate din carne, organe comestibile și grăsimi animale enumerate în anexa I la codurile 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602 (i) (iv)
pentru laptele crud de vacă și laptele integral de vacă enumerat în anexa I la codul 0401; pentru celelalte produse alimentare de la codurile 0401, 0402, 0405 000 și 0406 în conformitate cu (ii) (iv)
din ouă proaspete, fără coajă, pentru ouăle de pasăre și gălbenușurile de ou enumerate în anexa I la codurile 0407 00 și 0408 (iii) (iv)
„-
Nitrofen
0,01 (7)
0,01 (7)
0,01 (7)
-
Suma dintre compușii mercurului
0,01 (7)
0,01 (7)
0,01 (7)
-
Camfeclor (suma dintre compușii celor trei indicatori Parlar nr. 26, 50 și 62) (8)
0,05 cu excepția păsărilor (8)
0,01 (7)
-
1,2-dicloro etan
0,1 (7)
0,1 (7)
0,1 (7)
-
Binapacril
0,01 (7)
0,01 (7)
0,01 (7)
-
Oxid de etilenă (suma dintre oxidul de etilenă și 2-cloretanol exprimat în oxid de etilenă)
0,02 (7)
0,02 (7)
0,02 (7)
-
Captafol
0,01 (7)
0,01 (7)
0,01 (7)
Articolul 3
În anexa II partea B la Directiva 86/363/CE, se adaugă următoarele linii:
„Reziduuri de pesticide
Conținuturi maxime (mg/kg)
În carne, inclusiv grăsimi, preparate din carne, organe comestibile și grăsimi animale enumerate în anexa I la codurile NC 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602
În laptele și produsele lactate enumerate în anexa I la codurile NC 0401, 0402, 0405 00 și 0406
În ouă proaspete, decojite, în ouăle de pasăre și în gălbenușurile de ou enumerate în anexa I la codurile NC 0407 00 și 0408
Dinoseb
0,01 (9)
0,01 (9)
0,01 (9)
Articolul 4
Conținuturile maxime de reziduuri de pesticide prevăzute în anexa la prezenta directivă se adaptează la cele enumerate în anexa II la Directiva 90/642/CEE pentru pesticidele în cauză.
Articolul 5
(1) Statele membre adoptă și publică actele cu putere de lege și actele administrative necesare pentru a se conforma prezentei directive în termen de opt luni de la data adoptării sale. Comisiei îi sunt comunicate de îndata de statele membre textele dispozițiilor respective și îi este transmis un tabel de corespondență între dispozițiile respective și prezenta directivă.
Statele membre aplică respectivele dispoziții începând cu a noua lună de la data adoptării prezentei directive.
Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
Articolul 6
Prezenta directivă intră în vigoare în a șaptea zi de la data publicării în Jurnalul Oficial al Uniunii Europene.
Articolul 7
Prezenta directivă se adresează statelor membre.
Adoptată la Bruxelles, 26 aprilie 2004.

Labels: 12
20
17
6